துருவ பனி முகடு



துருவ பனி முகடு

ஒரு துருவ பனி முகடு அல்லது துருவத் தொப்பி என்பது ஒரு கிரகத்தின் அல்லது ஒரு குள்ளகிரகத்தின், மிக உயர்ந்த அட்சரேகை பகுதி பனிக்கட்டியில் மூடப்பட்டிருக்கும் இயற்கையான அமைப்பே ஆகும்.

துருவ பனி முகடு என்பது பனிக்கட்டியின் பனிப்பகுதியைக் குறிக்கும். இதற்கு பனிக்கட்டியின் அளவை  பொறுத்து எந்தவிதமான வரையரையும் இல்லை. இதற்கு நிலத்திற்கான எந்த புவியியல் தேவையும் இல்லை. இது துருவ மண்டலத்தில் திடமான நிலைப்பாடு உடையதாக இருக்க வேண்டும். இது துருவ பனி முகடு என்ற தவறான பெயரைக் கொண்டிருக்கிறது. ஏனென்றால் பனிப்பகுதி என்பது  50,000 சதுர மீட்டருக்கும் அதிகமாக உள்ள பகுதிகளையே குறிக்கிறது. இதைவிட பெரிய பகுதிகள் பனித் தாதுக்கள் என குறிப்பிடப்படுகின்றன.

பனி கலவையின் அமைப்பு இடத்திற்கிடம் மாறுபடும். உதாரணமாக, பூமியின் துருவ பகுதிகளில் முக் நீர் பனிக்கட்டியாகும். அதே நேரத்தில் செவ்வாய் கிரகத்தின் துருவ பனியானது திட கார்பன் டை ஆக்சைடு மற்றும் நீர் பனியின் கலவையாகும்.

உயர்-அட்சரேகை மண்டலங்கள் சூரிய கதிர்வீச்சின் குறைவான ஆற்றலைப் பெறுவதால், பூமத்திய மண்டல பகுதிளைக் காட்டிலும் குறைவான மேற்பரப்பு வெப்பநிலையே உருவாகின்றன.

கடந்த 12,000 ஆண்டுகளில் பூமியின் துருவப் பகுதிகள் வியத்தகு முறையில் மாறிவிட்டன. கிரகம் அல்லது சந்திரன் சூரிய ஒளியை உறிஞ்சும் அளவைப் பொறுத்தே பனிப்பகுதிகளில் பருவகால மாறுபாடுகள் ஏற்படுகின்றன. கூடுதலாக, புவியியல் கால அளவிலும், காலநிலை மாறுபாடு காரணமாக துருவ பனி முகடுகள் வளரலாம் அல்லது சுருங்கலாம்.

பூமி

வட துருவம் 

பூமியின் வட துருவத்தில் ஆர்க்டிக் பெருங்கடலில் மிதக்கும் பேக் பனிக்கட்டி கடல் பனி உள்ளது. பருவகாலத்தை உருகாத பனிப்பகுதிகள் 20 மீட்டர் வரை அடர்த்தியுள்ள பெரிய இடங்களில் 3-4 மீட்டர் வரை அடர்த்தியாக இருக்கும். ஒரு வருட பனி பொதுவாக 1 மீட்டர் தடிமன் உயரும். கடல் பனி மூடிய பகுதி 9 முதல் 12 மில்லியன் கிமீ² வரை உள்ளது. கூடுதலாக, கிரீன்லாந்து பனிப்பாதை சுமார் 1.71 மில்லியன் சதுர கிலோமீட்டர் பரப்பளவில் உள்ளது. சுமார் 2.6 மில்லியன் கி.மீ. பனிப்பாறைகள் முறிந்துவிடும் போது அது வட அட்லாண்டிக் சுற்றுவட்டாரத்தில் சிதறடிக்கப்படும் பனிப்பாறைகளாக மாறும்.
தேசிய பனி மற்றும் பனி தரவு மைய ஆய்வின் படி, "1979 ல் இருந்து, குளிர்காலத்தில் ஆர்க்டிக் பனி அளவு சுமார் 4.2 சதவிகிதம் குறைந்துவிட்டது". 2008 மற்றும் 2009 ஆம் ஆண்டுகளில் குறைந்தபட்சம் ஆர்டிக் கடல் பனி அளவு 2007 ஆம் ஆண்டை விட அதிகமாக இருந்தது. ஆண்டின் மற்ற நேரங்களில், ஐஸ்லாந்தின் அளவு 1979-2000 சராசரியை விடவும், ஏப்ரல் 2010 இல் அதிகமாக இருந்தது என தேசிய பனி மற்றும் பனி தரவு மையம் அறிவித்தது.  இருப்பினும், இந்த ஆண்டுகளில், மொத்த சராசரி பனி அளவு 8 மில்லியன் சதுர கிலோமீட்டர் முதல் 5 மில்லியன் சதுர கிலோமீட்டர் வரை வீழ்ச்சியுற்றதாக இருந்தது.

தென் துருவம் 

பூமியின் தெற்கு துருவ நிலப்பரப்பான, அண்டார்டிக்கா, பனிக்கட்டியால் மூடப்பட்டுள்ளது. இது சுமார் 14.6 மில்லியன் சதுர கிலோமீட்டர் பரப்பளவை உள்ளடக்கியுள்ளது. மேலும் 25 முதல் 30 மில்லியன் கன கி.மீ அளவில் இது அமைந்திருக்கும். பூமியிலுள்ள 70%  துாய்மையான நீர் இந்த பனிப்பகுதியில் அடங்கியுள்ளது.

தேசிய பனி மற்றும் பனித் தரவு மையத்திலிருந்து தரப்பட்ட தகவல்கள், அண்டார்டிகாவின் கடலில் பனிப்பொழிவு கடந்த மூன்று தசாப்தங்களாக (1979-2009) சிறிது சாதகமான போக்கு கொண்டதாக உள்ளது.

வரலாற்று உண்மைகள்

கடந்த பல தசாப்தங்களாக, பூமியின் துருவ பனி முகடுகளின் நிலத்திலும், கடலிலும் உள்ள பனிப்பொழிவு குறைந்து வருவதால் குறிப்பிடத்தக்க வகையில் மாற்றமடைந்துள்ளன. 1970 களின் பிற்பகுதியில் இருந்து ஆர்க்டிக் வருடத்திற்கு சராசரியாக 20,800 சதுர மைல்கள் (53,900 சதுர கிலோமீட்டர்) பனிப்பொழிவை இழந்துவிட்டது.அதே நேரத்தில் அண்டார்டிக் சராசரியாக வருடத்திற்கு 7,300 சதுர மைல் (18,900 கிமீ 2) பனி அளவு அதிகரித்துள்ளது என்று நாசா தெரிவித்துள்ளது.செப்டம்பர் 19, 2014 அன்று, 1979 க்குப் பிறகு முதல் தடவையாக, தேசிய பனி மற்றும் பனி தரவு மையத்தின் ஆய்வின் படி, அண்டார்க்டிக் கடல் பனி அளவு 7.72 மில்லியன் சதுர மைல்கள் (20 மில்லியன் சதுர கிலோமீட்டர்) அதிகரித்துள்ளதாக அறிவிக்கப்பட்டுள்ளது. பனியின் அளவு பல நாட்களாக இதே நிலையில் இருந்துள்ளது.1981 க்கும் 2010 க்கும் இடையில் சராசரியாக அதிகபட்சமாக 7.23 மில்லியன் சதுர மைல்களாக (18.72 மில்லியன் சதுர கிலோமீட்டர்) பனியின் அளவு இருந்தது. செப்டம்பர் 20 ஆம் நாள், ஒற்றை நாள் அதிகபட்ச அளவை தேசிய பனி மற்றும் பனி தரவு மைய தரவுகளின்படி, கடல் பனி 7.78 மில்லியன் சதுர மைல்களாக (20.14 மில்லியன் சதுர கிலோமீட்டர்)இருந்தது. தேசிய பனி மற்றும் பனி தரவு மைய அறிக்கையின்
படி, கடல் பனி 7.76 மில்லியன் சதுர மைல்கள் (20.11 மில்லியன் சதுர கிலோமீட்டர்) விரிந்து, செப்டம்பர் 22 அன்று ஐந்து நாள் சராசரியின் அதிகபட்ச நிலையை அடைந்தது.
பனிக்கட்டி முகட்டின் தற்போதைய நிலை மற்றும் அவற்றின் இயக்கவியல் குறித்து பல ஆய்வுகள் மேற்கொள்ளப்பட்டு புவி வெப்பநிலை வேறுபாடே இவற்றின் மாறுபாட்டிற்கு முக்கிய காரணம் என்று கண்டுபிடிக்கப்பட்டுள்ளது. 1950 களின் முற்பகுதியில், அமெரிக்க இராணுவத்திலிருக்கும் விஞ்ஞானிகள் மற்றும் பொறியியலாளர்கள் புவியியல் நுண்ணறிவுக்காக துருவ பனிமுகடுகளில் துளையிடல் பணியைத் தொடங்கினர்.இந்த ஆய்வுகள் கிட்டத்தட்ட 40 ஆண்டுகள் ஆராய்ச்சி அனுபவம் மற்றும் ஆழ்ந்த துருவ பனி துளையிடுவதில் சாதனை புரிந்தோரைக் கொண்டு  ஐந்து ஆழமான பனி உள்மையப் பகுதிகளில் துளையிடல் தொழில்நுட்பம் நிறுவப்பட்டது." 
தற்போதைய துருவ பகுதியின் காலநிலை மாதிரிகளை ஆராயும்போது, கடந்த பல ஆயிரக்கணக்கான ஆண்டுகளில் கார்பன் டை ஆக்ஸைடு மற்றும் மீத்தேன் முதலியவை பனிப்பகுதியில் உள்ளதாக அறியப்படுகின்றன. கடந்த தசாப்தத்தில், துருவ பனிமுகடுகளின் வளர்ச்சிமிக வேகமாக சரிவை அடைந்துள்ளதாக கருதப்படுகிறது. நாசாவின் மூத்த ஆராய்ச்சியாளரான ஜோஸ்பினே காமிசோ, கடந்த 20 ஆண்டுகளில் ஆர்க்டிக்கின் வெப்பமயமாதல் விகிதம் கடந்த 100 ஆண்டுகளில் எட்டு மடங்கு வெப்பமடைந்துள்ளதாக கண்டறியப்பட்டுள்ளது. 2012 செப்டம்பரில் கடல் பனி எப்போதும் இல்லாத அளவு குறைந்து காணப்பட்டது. 2007 ஆம் ஆண்டில் கடல் பனி  4.17 மீட்டர் சதுர கிலோமீட்டருக்கு கீழே குறைந்து 700,000 சதுர கிமீ ஆக இருந்தது என்று பத்திரிகையாளர் ஜான் விடல் தெரிவித்தார். ஆகஸ்டு 2013 இல், ஆர்க்டிக் கடல் பனி அளவு சராசரியாக 6.09 மில்லியன் சதுர கிமீ இருந்தது. இது 1981-2010 சராசரியான  1.13 மில்லியன் சதுர கிமீக்கு குறைவாக இருந்ததாக அறியப்படுகிறது.

செவ்வாய் 

பூமிக்கு கூடுதலாக, கோளப்பகுதியிலும் துருவ பனி மூடி உள்ளது. அவை நீர்,பனிக்கட்டி,தூசி முதலியவற்றை கொண்டிருக்கும்.  உறைந்த கார்பன் டை ஆக்சைடு பிளானம் ஆஸ்ட்ரேல் (செவ்வாயின் தென்துருவ பகுதி) அல்லது தென் துருவ அடுக்குகளில் ஒரு சிறிய நிரந்தர பனிபகுதியை உருவாக்குகிறது. குளிர் பருவகாலத்தில் கார்பன் டை ஆக்சைடு உறைபனியில் அதிகமாக உறைந்தும், வசந்த காலத்தின் போது விழுமிய நிலையிலும் காணப்படும்.
2001 ஆம் ஆண்டில் நாசா பயணங்கள் மூலம் செவ்வாய் கிரகத்தில் இருந்து சேகரிக்கப்பட்ட தகவல்கள் தெற்கே எஞ்சிய பனிப்பகுதி ஒவ்வொரு வருடமும் ஆண்டுக்கு ஒரு முறை பதப்படுத்தப்படுவதாக காட்டுகின்றன.  கிரகத்தின் சுற்றுப்பாதையில் ஏற்ற இறக்கங்கள் மாற்றங்களை ஏற்படுத்துகின்றன என்பது பரவலாக ஏற்றுக்கொள்ளப்பட்ட விளக்கம் ஆகும்.

புளூட்டோ 

ஏப்ரல் 29, 2015 அன்று, நியூ ஹாரிஸன் பயணங்கள் குள்ள கிரகமான ப்ளூட்டோவில் ஒரு துருவ பனிமுகடு உள்ளதை கண்டுபிடித்ததாக நாசா அறிவித்தது. ஜூலையில் 2015 ஆம் ஆண்டில் புளூட்டோவின் பயணத்தின்போது பயணித்த ஆலிஸ் புற ஊதா இமேஜிங் ஸ்பெக்ட்ரோமீட்டர் இந்த அம்சம் உண்மையில் மீத்தேன் மற்றும் நைட்ரஜன் ஐஸ்கள் கொண்ட ஒரு பனி முகடு உள்ளதை உறுதிப்படுத்தியது.

மேற்கோள்கள்

வெளிஇணைப்புகள்
 

அண்டார்டிக் புவியியல் அமைப்பு
பனிமுகடு
துருவ பகுதிகள்
திருச்சி மாவட்ட ஆசிரியர்கள் தொடங்கிய கட்டுரைகள்